บาทเปิด 35.24/26บาทต่อดอลล่าร์
เงินบาทเปิดตลาด 35.24/26บาทต่อดอลล่าร์  อ่อนค่าจากดอลล์แข็งหลังประธานเฟดชิคาโกให้มุมมองเชิงบวกในการขึ้นดอกเบี้ย
10 พ.ค. 2559

เงินบาทเปิดตลาด 35.24/26บาทต่อดอลล่าร์  อ่อนค่าจากดอลล์แข็งหลังประธานเฟดชิคาโกให้มุมมองเชิงบวกในการขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.24/26 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.12/14 บาท/ดอลลาร์
เช้านี้เงินบาทอ่อนค่าลงจากเมื่อเย็นวาน หลังจากที่ประธานธนาคารกลางสหรัฐ (เฟด) สาขาชิคาโก ออกมาให้ความเห็นในเชิงบวกเกี่ยวกับการปรับขึ้นอัตราดอกเบี้ยนโยบายของสหรัฐ แต่ทั้งนี้ยังคงต้องรอดูตัวเลขเศรษฐกิจอีกระยะ ขณะที่ปัจจัยในประเทศเองต้องติดตามการประชุมคณะกรรมการกำหนดนโยบายการเงิน (กนง.) ในวันพรุ่งนี้ (11 พ.ค.) ว่ากนง.จะตัดสินใจปรับอัตราดอกเบี้ยจากระดับปัจจุบันที่ 1.50% หรือไม่
"บาทอ่อนค่าลง หลังจากที่ประธานเฟด สาขาชิคาโก ออกมาให้มุมมองในเชิงบวกเรื่องการขึ้นดอกเบี้ยของสหรัฐ ซึ่งทำให้ดอลลาร์กลับมาแข็งค่าขึ้น" นักบริหารเงิน ระบุ
นักบริหารเงิน มองว่า วันนี้เงินบาทมีแนวโน้มอ่อนค่า โดยคาดว่าจะเคลื่อนไหวอยู่ในกรอบ 35.20-35.40 บาท/ดอลลาร์